Etelä-Karjalan hyvinvointialuejohtajan haussa jatkaa kaksi hakijaa – Antti E. Vento veti hakemuksensa pois

Etelä-Karjalan hyvinvointialuejohtajan hakuprosessissa kolmen joukkoon edennyt Antti E. Vento on vetänyt hakemuksensa pois torstaina 9.6.2022. Ilmoituksessaan hän kertoo päätyneensä jatkamaan nykyisessä työssään HUSin erikoissairaanhoidon kehittäjänä, jossa voi hyödyntää erikoisosaamistaan aina potilastyöhön asti. Antti E. Vento toimii johtavana ylilääkärinä Helsingin yliopistollisen sairaalan sydän- ja keuhkokeskuksessa.

Etelä-Karjalan hyvinvointialuejohtajan virkaa hakeneista loppusuoralla jatkavat

Sally Leskinen, johtajaylilääkäri, Kanta-Hämeen sairaanhoitopiiri

Sami Sipilä, vt. hyvinvointialuejohtaja, muutosjohtaja, Etelä-Savon hyvinvointialue.

Aluehallitus täydentää päätösesityksensä hyvinvointialuejohtajaksi valittavasta henkilöstä kokouksessaan 15.6.2022. Päätösesitys annetaan samana päivänä kokoontuvalle aluevaltuustolle. Etelä-Karjalan hyvinvointialuejohtaja valitaan 15.6.2022 klo 18 alkavassa aluevaltuuston kokouksessa.

Lisätietoja antavat

Anneli Kiljunen, Etelä-Karjalan hyvinvointialueen hallituksen puheenjohtaja, anneli.kiljunen@eduskunta.fi, p. 050 511 3123

Helena Puolakka, Etelä-Karjalan hyvinvointialueen hallituksen 1. varapuheenjohtaja, helena.puolakka@luottamus.ekhva.fi, p. 050 495 6000